**Tisztelt Ügyfelünk!**

Irányadó jogszabályok:

A kereskedelemről szóló 2005. évi CLXIV. törvény, a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény, és a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet (a továbbiakban: Korm. rendelet) alapján. A szálláshely-szolgáltatás olyan szálláshelyen folytatható, amely rendelkezik szálláshely-kezelő szoftverrel. 2018. évi XCVII. törvény a turisztikai térségek fejlesztésének állami feladatairól szóló 2016. évi CLVI. törvény és kapcsolódó törvények módosításáról, a részletszabályokat pedig a turisztikai térségek fejlesztésének állami feladatairól szóló 2016. évi CLVI. törvény végrehajtásáról szóló 237/2018. (XII. 10.) Korm. rendelet. Az illetékekről szóló 1990. évi XCIII. törvény.

Ügyintézés helye:

Monostorapáti Közös Önkormányzati Hivatal

8296 Monostorapáti, Petőfi u. 123.

**Tájékoztatjuk, hogy eljárásaink megindítására cégek és egyéni vállalkozók számára csak elektronikusan van lehetőség**, az elektronikus ügyintézés és a bizalmi szolgáltatások általános szabályairól 2015. évi CCXXII. törvény alapján.

Az űrlapokkal történő elektronikus ügyintézésre az önkormányzat honlapján ([www.taliandorogd.hu](http://www.taliandorogd.hu)) **Intézze ügyeit elektronikusan!** ikon megnyitásával mely az E-önkormányzat portálra navigálja vagy a  [**https://ohp-20.asp.lgov.hu**](https://ohp-20.asp.lgov.hu)  érhető el,

az e-papírral történő elektronikus ügyindításra az úgynevezett Személyes Ügyintézési Felületen is lehetőség van. Kérjük, hogy telefonszámát és e-mail címét feltétlenül tüntesse fel a nyomtatványokon!

**Javasoljuk, hogy az elektronikus ügyintézés megkezdése előtt tájékozódjanak az elektronikus ügyintézés használatával kapcsolatos bővebb információkról a www.talinadorogd.hu oldalunkon az (önkormányzati) Intézze ügyeit elektronikusan ikonon vagy ügyintézés menü Elektronikus ügyintézés pontjában.**



Amennyiben az ügyhöz jogszabály:

–  **illeték vagy igazgatási-szolgáltatási díj** megfizetési kötelezettséget írt elő (pl: 3000,-Ft a szálláshely szolgáltatási tevékenység bejelentése) azt az ügy megindításával egyidejűleg a Taliándörögd Község Önkormányzata által vezetett **73200017-11269025**  számú számlaszámra történő átutalással teljesítheti.

**Közleménybe** minden esetben tüntesse fel, az **ügyfél nevét** és hogy az **eljárás típusát**!

A befizetés igazolásához **csatolja a kérelemhez az átutalást teljesítő bank felülhitelesített bizonylatát.**

**Szálláshely szolgáltatás nyújtását be kell jelenti a jegyzőnél.**

Szálláshely típusok:

* szálloda
* panzió
* kemping
* üdülőház
* közösségi szálláshely
* egyéb szálláshely
* magán szálláshely
* falusi szálláshely

Az egyes típusokra vonatkozó követelményeket a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet (továbbiakban: R.) 1. számú melléklete tartalmazza.

Szálláshely-üzemeltetési tevékenység csak olyan szálláshelyen folytatható, amely megfelel az irányadó 239/2009. Korm. rendelet 1. mellékletében foglalt követelményeknek. Az ennek való megfelelést a nyilvántartásba vételi eljárás során a Kereskedelmi Hatóság helyszíni szemlén ellenőrzi.

**ELEKTRONIKUS ÜGYINTÉZÉS MENETE**

**Az elektronikus bejelentés akkor lesz sikeres, ha a bejelentő a mellékleteket már előzetesen beszkennelte, ezek a következők:**

* Illeték/igazgatási díj megfizetéséről szóló átutalási igazolás
* Ingatlan használatát igazoló irat, ha nem a kérelmező tulajdonában van (bérleti szerződés) használat jogcímét igazoló dokumentum, haszonélvezet esetében – ha nem a tulajdonos vagy a haszonélvező a kérelmező – a haszonélvező, hozzájárulását igazoló okirat, közös tulajdonban álló ingatlan esetén, ha nem a tulajdonostársak közössége a kérelmező, a tulajdonostársak hozzájárulását igazoló okirat.
* Tevékenységet igazoló irat (pl. cégkivonat, egyéni vállalkozó tevékenység igazolás)
* Szálláshely helyszínrajza
* Szálláshelykezelő szoftver meglétét igazoló dokumentum

**Adatok amire az elektronikus űrlap kitöltésénél szükség lesz:**

* szálláshely-szolgáltató adatai
* szálláshely-szolgáltatást végző tevékenység esetében annak helyszínét biztosító ingatlan, címe, helyrajzi száma,
* bérleti szerződés beküldése esetén a tulajdonos/ok adatai (név, születési név, születés helye ideje, lakcíme).

**A szálláshely ellenőrzésére jogosult hatóságok:**

Balatonfüredi Járási Hivatal Népegészségügyi Osztály Tapolca

Ha a szálláshelyen élelmiszer előállítás, feldolgozás is történik: Tapolca Járási Hivatal Élelmiszerlánc-biztonsági és Állategészségügyi Igazgatósága,

10 fő feletti befogadó képesség esetében: tűzvédelmi szakhatóság,

Építési Hatósági Osztály

Az adatváltozást ill. a tevékenység megszüntetését haladéktalanul be kell jelenteni!

**Statisztikai adatszolgáltatás:**

A Korm. rendelet 16. § (1)-(2) bekezdése szerint az egyéb szálláshelyet üzemeltető szálláshelyszolgáltató köteles az adott naptári évre vonatkozóan a tárgyévet követő év január hó 31. napjáig a jegyzőnek írásban adatot szolgáltatni a fogadott vendégek számáról és a vendégek által a szálláshelyen eltöltött éjszakák számáról.

Az adatokat összesítve, valamint magyarországi lakóhellyel rendelkező és magyarországi lakóhellyel nem rendelkező vendégek szerinti bontásban kell közölni.

**Elektronikus űrlap kitöltésének a mente:**

1. Az önkormányzat honlapján „**Intézze ügyeit elektronikusan!”** ikonra kattintva – „ügyindítás” vagy Az alábbi linken keresztül indítható a kérelem beadása: [**https://ohp-20.asp.lgov.hu**](https://ohp-20.asp.lgov.hu)
2. Önkormányzat kereső „Taliándörögd” lekérdezés majd Taliándörögd Község Önkormányzata kiválaszt
3. Portál szolgáltatások » ügyindítás »
4. Eljárás módja pl: „saját néven egyéni vállalkozó” a bejelentő adatait itt kell megadni (név, adószám stb.)
5. Ágazat: „ipar-kereskedelem”
6. Ügytípus: „szálláshely”
7. Űrlap keresés: feljön az űrlapok listája:

* Adatszolgálttás az üzleti célú egyéb szálláshelyről
* Szálláshely megszűnésének bejelentése
* Szálláshely nyilvántartásba vételi kérelem, bejelentés

1. **Űrlap kitöltés**: „online kitöltés” - a sárga mezőt tölteni kell! Fontos a telefonszám, e-mail cím megadása, elektronikus kapcsolattartás engedélyezése. Figyelemmel a szálláshely típusára.
2. A befejezés előtt célszerű a lap tetején található sorból kiválasztani az ellenőrzés futtatása parancsot kiválasztani: megjelöli a javítandó hibákat, ami nélkül nem küldhető el az űrlap.
3. Ha a kérdőív hibája 0: a letöltés gombra kattintva pdf. formátumba menti az űrlapot a program.
4. Űrlap beküldésére kattintva visszakerülünk a hivatali ügyfélkapu oldalra: itt lehet a **csatolmányok hozzáadása** funkciónál feltölteni a bejelentés mellékleteit:

1. tevékenység igazolása (pl. cégkivonat, egyéni vállalkozó tevékenységi kör igazolása stb.)

2. Nem a kérelmező tulajdonában lévő ingatlannál létesített szálláshely-szolgáltató tevékenység esetében használatának jogcímét igazoló okiratot (pl. bérleti szerződés, tulajdonosi hozzájárulás)

4. Haszonélvezet esetében a haszonélvező hozzájárulását igazoló okiratot

5. Közös tulajdonban álló ingatlan, üzlet esetében, ha nem a tulajdonostársak közössége a

kérelmező, a tulajdonostársak hozzájárulását igazoló okiratot.

6. Átutalási megbízás teljesítéséről szóló igazolás (3000.- Ft illeték megfizetésének igazolása)

7. Szálláshely helyszínrajza

8. Szálláshelykezelő szoftver meglétét igazoló dokumentum

**Feltöltés: kitallózni a feltöltendő fájlt.**

Beküldés: hivatali ügyfélkapus oldal visszajelzi, hogy a beküldés sikeresen megtörtént.

Köszönjük!